Diari Oficial de la Generalitat Valenciana


Sumari del DOGV 9532, del 13-02-2023 (2023/1358)

RESOLUCIÓ de 8 de febrer de 2023, del director general de LABORA Servei Valencià d'Ocupació i Formació, per la qual es modifica la Resolució de 10 d'octubre de 2022, per la qual s'aprova la convocatòria de la primera etapa de les subvencions per al desenvolupament del Programa mixt d'ocupació-formació escoles d'ocupació «Et Formem».
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9532

Data del DOGV
:   13-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1358


Data del document
:   08-02-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

RESOLUCIÓ de 8 de febrer de 2023, del director general de LABORA Servei Valencià d'Ocupació i Formació, per la qual es modifica la Resolució de 10 d'octubre de 2022, per la qual s'aprova la convocatòria de la primera etapa de les subvencions per al desenvolupament del Programa mixt d'ocupació-formació escoles d'ocupació «Et Formem». [2023/1358]  
  
Mitjançant la Resolució de 10 d'octubre de 2022, del director general de LABORA Servei Valencià d'Ocupació i Formació, publicada en el DOGV número 9449, de 14 d'octubre de 2022, es va aprovar la convocatòria de la primera etapa de les subvencions per al desenvolupament del Programa mixt d'ocupació-formació escoles d'ocupació Et Formem, destinat a persones amb dificultats d'inserció laboral o pertanyents a col·lectius vulnerables, amb càrrec al Programa operatiu del Fons Social Europeu Plus de la Comunitat Valenciana 2021-2027 (POCV), per a l'exercici pressupostari 2022, en aplicació de l'Ordre 9/2022, de 16 de setembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes.  
En el resolc catorzé d'aquesta, s'estableix que els cursos hauran d'iniciar-se en el termini de dos mesos des de la notificació de la resolució de concessió, llevat que per estar impartint formació les aules no es troben disponibles, i en aquest cas aquest termini es comptarà a partir del moment en què finalitzen les indicades accions formatives, data que haurà de ser comunicada al personal tècnic de formació.  
  
Considerant el termini establit en la convocatòria per a resoldre i notificar la concessió de les subvencions, a causa de la dificultat en què es trobaran les entitats per a poder iniciar les accions formatives en els terminis previstos, es considera oportú establir un termini tres mesos per a l'inici dels cursos, a comptar des de la notificació de la resolució de concessió, llevat que per estar impartint formació les aules no es troben disponibles, i en aquest cas aquest termini es comptarà a partir del moment en què finalitzen les indicades accions formatives. Així mateix, a l'efecte de garantir la continuïtat dels projectes en les dues fases del programa, s'estableix una data límit per a l'inici de les accions formatives, que, en tot cas, hauran d'iniciar-se abans del 31 de març del 2023. Tot això, amb la finalitat d'afavorir un correcte desenvolupament de les accions formatives, així com una adequada gestió dels fons públics.  
  
A conseqüència de tot això i d'acord amb el que s'ha exposat, i fent ús de la facultat que confereix a aquesta direcció general l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, resolc:  
  
Modificar el resolc catorzé, primer paràgraf, que queda redactat com segueix:  
«D'acord amb el que es preveu en l'ordre de bases, els cursos hauran d'iniciar-se en el termini de tres mesos des de la notificació de la resolució de concessió, llevat que per estar impartint formació les aules no es troben disponibles, i en aquest cas aquest termini es comptarà a partir del moment en què finalitzen les indicades accions formatives, data que haurà de ser comunicada al personal tècnic de formació. Sense perjudici d'això anterior, els cursos s'iniciaran, en tot cas, abans del 31 de març de 2023. Els cursos finalitzaran d'acord amb la duració del projecte establida en el resolc tercer».  
  
Aquesta resolució produirà efectes a partir del dia de la seua publicació en el Diari Oficial de la Generalitat Valenciana.  
  
Contra aquest acte, que esgota la via administrativa, podrà interposar-se un recurs potestatiu de reposició davant aquest mateix òrgan en el termini d'un mes a partir de l'endemà de la publicació d'aquesta resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant el jutjat contenciós administratiu competent, de conformitat amb el que s'estableix en l'article 8, apartat 3, així com en l'article 46, apartat 1, ambdós de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs que es considere pertinent.  
  
València, 8 de febrer de 2023.- El director general de LABORA Servei Valencià d'Ocupació i Formació: Enric Nomdedéu i Biosca.